печалби. Поради това стимулът за пренасочване на износа за пазара на Съюза е голям, ако мерките бъдат отменени. Съответните количества са оценявани на 14 милиона единици по време на РПРП (36) или 20 % от потреблението на Съюза и около 28 % от производството и обема на продажбите на промишлеността на Съюза.
 (175)
 Освен това, както бе посочено в съображения 89 — 92 във връзка с продажбите на китайския вътрешен пазар, установено бе на първо място, че китайският вътрешен пазар не може да усвои свободния капацитет в Китай, и на второ място — че е твърде вероятно продажбите за вътрешния пазар да бъдат пренасочени към Съюза, с оглед на значителната разлика в цената.
 (176)
 По време на РПРП секторът на автомобилостроенето в Съюза вече е осъществявал внос от китайски производители износители и е бил установил тесни търговски отношения с тях. Действително, както бе посочено в съображение 111, китайските доставчици трябва да спазват определени технически стандарти, изисквани от клиентите в Съюза. Четиримата включени в извадката китайски производители са изнасяли почти изключително за сегмента на производителите на оригинално оборудване и следователно вече са имали своето място там като напълно сертифицирани доставчици.
 (177)
 Както бе посочено в съображение 113, общият внос от страна на китайските производители износители за сегмента на производителите на оригинално оборудване е възлизал на около 1,6 милиона единици по време на РПРП. Като се има предвид, че, както бе установено в съображение 14, включените в извадката китайски производители износители са представлявали около 40 % от общия китайски внос по време на РПРП (т.е. приблизително 880 000 единици), както и фактът, че тези износители са били сертифицирани по отношение на сегмента на производителите на оригинално оборудване, може да се стигне до заключението, че само около половината от общия внос за сегмента на производителите на оригинално оборудване е бил извършен от включени в извадката производители износители, докато другата половина е била извършена от невключени в извадката или неоказали съдействие производители износители. Следователно голяма част от останалите китайски производители износители, за които няма налична информация, са сертифицирани производители, които осъществяват понастоящем износ за Съюза за сегмента на производителите на оригинално оборудване.
 (178)
 Въз основа на това може да се направи разумно заключение, че в кратки срокове поне част от китайския свободен капацитет ще бъде на разположение за износ за Съюза.
 Ценово поведение на пазари на други трети държави
 (179)
 Ценовото равнище на китайския износ за пазарите на други трети държави също бе анализирано, за да се добие представа за вероятните ценови равнища на пазара на Съюза, ако мерките бъдат отменени. Ценовото поведение на пазарите на други трети държави се счита за разумен показател за бъдещото ценово поведение в Съюза предвид големите и представителни количества, изнасяни за тези пазари, достъпът до които е бил неограничен по време на разглеждания период в рамките на настоящия преглед. Освен това оказалите съдействие производители износители са предоставили данни за всеки вид на продукта. Експортните цени на включените в извадката производители износители на пазарите на други трети държави бяха сравнени с продажните цени на промишлеността на Съюза на съответстващите